På det nasjonale museumsmøtet våren 2024 ble Jektefartsmuseet kåret til «Årets museum». Prisen ble overrakt av kultur- og likestillingsminister Lubna Jaffery. Juryen som kåret Jektefartsmuseet til årets vinner, uttalte at «[d]ette er et museum som har vist en imponerende evne til å bygge videre på sine styrker», og fremhevet blant annet at museet framstår motivert for å utvikle seg og går ikke av veien for å tenke nytt for å nå ut til omverden.